Litanije Reda propovjednika
(za vrijeme kakve nevolje)

Dominikanski se red odavna služi ovim litanijama da postigne od svoje Majke brzu pomoć, kad ga tišti kakva nevolja. I uvijek je bio na čudesan način oslobođen od svih nevolja i svih neprijatelja. Polovicom XIII. stoljeća (1252.–1260.), kad je Red bio izložen po Vilimu iz Saint Amourea raznim nasrtajima, tada je bl. Humbert, Učitelj Reda, naredio da se litanije mole u cijelom Redu i Red bi čudesno oslobođen od svih neprijatelja.

Gospodine, smiluj se! 

Kriste, smiluj se! 

Gospodine, smiluj se!

Kriste, čuj nas!

Kriste, usliši nas!

Oče, nebeski Bože, smiluj nam se!

Sine, Otkupitelju svijeta, Bože, smiluj nam se!

Duše Sveti, Bože, smiluj nam se!

Sveto Trojstvo, jedan Bože, smiluj nam se!

Sveta Marijo, ufanje ucviljenih i slatka utjeho nevoljnih,

Sveta Marijo, presveta Majko Kristova, 

Sveta Marijo, Bogorodice i Djevice,

Sveta Marijo, majko nepovrijeđena,

Sveta Marijo, majko neoskvrnjena,

Sveta Marijo, djevo djevica,

Sveta Marijo, djevice vjekovita,

Sveta Marijo, puna Božje milosti,

Sveta Marijo, kćeri vječnoga Kralja,

Sveta Marijo, zaručnice i majko Kristova,

Sveta Marijo, svetište Duha Svetoga,

Sveta Marijo, kraljice nebesa,

Sveta Marijo, gospođo anđela,

Sveta Marijo, Božje ljestve,

Sveta Marijo, rajska vrata,

Sveta Marijo, naša majko i gospođo, 

Sveta Marijo, naše pravo ufanje,

Sveta Marijo, nova majko,

Sveta Marijo, vjero svih vjernika,

Sveta Marijo, savršena Božja ljubavi,

Sveta Marijo, naša carice,

Sveta Marijo, vrelo slatkosti,

Sveta Marijo, majko milosrđa,

Sveta Marijo, majko vječnoga Kneza,

Sveta Marijo, majko pravoga savjeta.

Sveta Marijo, majko prave vjere,

Sveta Marijo, naše uskrsnuće,

Sveta Marijo, po kojoj se obnavlja svaki stvor,

Sveta Marijo, koja rađaš vječnu svjetlost,

Sveta Marijo, koja nosiš Onoga koji sve nosi,

Sveta Marijo, jakosti Božjega utjelovljenja,

Sveta Marijo, pohrano nebeskoga blaga,

Sveta Marijo, roditeljice Stvoritelja svih stvari, 

Sveta Marijo, pohrano vječne namisli,

Sveta Marijo, naše pravo spasenje,

Sveta Marijo, bogatstvo vjernika,

Sveta Marijo, prekrasna Gospođo,

Sveta Marijo, dugo puna veselja,

Sveta Marijo, majko prave radosti,

Sveta Marijo, naš pute do Gospodina,

Sveta Marijo, odvjetnice naša,

Sveta Marijo, prejasna zvijezdo,

Sveta Marijo, sjajnija od mjeseca,

Sveta Marijo, koja svjetlošću sunce natkriljuješ,

Sveta Marijo, majko vječnoga Boga,

Sveta Marijo, koja tjeraš tmine vječne noći,

Sveta Marijo, koja brišeš osudu naše propasti,

Sveta Marijo, vrelo prave mudrosti,

Sveta Marijo, svjetlosti prave znanosti,

Sveta Marijo, naša neprocjenjiva radosti,

Sveta Marijo, naša nagrado,

Sveta Marijo, željo nebeske domovine,

Sveta Marijo, ogledalo Božjega razmišljanja,

Sveta Marijo, nad svim blaženima preblažena,

Sveta Marijo, svake hvale predostojna,

Sveta Marijo, preblaga gospođo,

Sveta Marijo, utješiteljice onih koji se Tebi utječu,

Sveta Marijo, predobrostiva,

Sveta Marijo, preobilna svakom slatkoćom,

Sveta Marijo, krasoto anđela,

Sveta Marijo, cvijete patrijarha,

Sveta Marijo, poniznosti proroka,

Sveta Marijo, blago apostola,

Sveta Marijo, hvalo mučenika,

Sveta Marijo, blaženstvo svećenika,

Sveta Marijo, uresu djevica,

Sveta Marijo, ljiljane čistoće,

Sveta Marijo, među svim ženama blagoslovljena,

Sveta Marijo, spasenje svih izgubljenih,

Sveta Marijo, hvalo svih pravednika,

Sveta Marijo, koja znadeš Božje tajne,

Sveta Marijo, najsvetija među svim ženama,

Sveta Marijo, preslavna gospođo,

Sveta Marijo, bisere nebeskog Zaručnika,

Sveta Marijo, Kristova palačo,

Sveta Marijo, neoskvrnjena Djevo,

Sveta Marijo, Gospodnje svetište,

Sveta Marijo, slavo Jeruzalema,

Sveta Marijo, veselje Izraela,

Sveta Marijo, Božja kćeri,

Sveta Marijo, preljubezna Kristova zaručnice,

Sveta Marijo, zvijezdo mora,

Sveta Marijo, pruži svoju ruku i takni naše srce da nas prosvijetliš i oslobodiš od svakoga grijeha,

Sveta Marijo, kruno na glavi nebeskoga Kralja,

Sveta Marijo, predostojna svake počasti,

Sveta Marijo, prepuna svake slatkosti,

Sveta Marijo, zaslugo Nebeskoga kraljevstva,

Sveta Marijo, vrata nebeskoga života,

Sveta Marijo, po kojoj se ulazi do Gospodina,

Sveta Marijo, neraspadljiva ružo,

Sveta Marijo, dragocjenija od svih čistih,

Sveta Marijo, žuđenija od svakoga blaga,

Sveta Marijo, uzvišenija od neba,

Sveta Marijo, čistija od anđela,

Sveta Marijo, veselje arkanđela,

Sveta Marijo, ushićenje svih svetih,

Sveta Marijo, hvalo i časti i slavo i uzdanje naše,

Kćeri Božja, Marijo, pazi nas!

Kćeri Joakimova, Marijo, ljubi nas!

Kćeri Anina, Marijo, primi nas!

Janje Božje, vrata nade, privedi nas Sinu!

Janje Božje, djevičanski ljiljane, pridruži nas Njemu!

Janje Božje, daj nam kraljevstvo pokoja poslije progona!

Jaganjče Božji, koji oduzimaš grijehe svijeta, oprosti nam, Gospodine!

Jaganjče Božji, koji oduzimaš grijehe svijeta, usliši nas, Gospodine!

Jaganjče Božji, koji oduzimaš grijehe svijeta, smiluj nam se, Gospodine!

Oče naš, Zdravo Marijo, Slava Ocu...

R. Moli za nas, sveta Bogorodice!

O. Da dostojni postanemo obećanja Kristovih.

R. Učini me dostojnim da Te hvalim, Djevo presveta.

O. Daj mi krepost protiv neprijatelja tvojih!

R. Gospodine, usliši molitvu moju.

O. I vapaj moj k tebi da dođe.

P o m o l i m o  s e.

Brani, molimo, Gospodine Bože, zagovorom blažene i slavne Bogorodice Marije i svih svetih tvojih, našu kuću i zajednicu od svake protivnosti i milostivo štiti od neprijateljskih zasjeda. Po Kristu Gospodinu našemu. Amen.